EkBass/fiwiki-20250220-pages-articles huggingface dataset:
Charles Elwes

Charles Elwes (s. 15. heinäkuuta 1997 Randburg, Etelä-Afrikka) on brittiläinen soutaja. Hän on kahdeksikon olympiavoittaja, kaksinkertainen maailmanmestari ja nelinkertainen Euroopan-mestari. Elwes saavutti juniorien MM-kilpailuissa hopeaa perämiehellisessä nelosessa vuonna 2014 ja perämiehettömässä nelosessa vuonna 2015. Alle 23-vuotiaiden MM-kilpailuissa hän saavutti perämiehettömässä nelosessa hopeaa vuosina 2017 ja 2018 sekä voitti samassa luokassa kultaa vuonna 2019. Hän on kilpaillut yleisessä sarjassa kahdeksikossa. Hän voitti vuonna 2021 Euroopan-mestaruuden ja saavutti Tokion kesäolympialaisissa pronssia, kun edellä olivat Uusi-Seelanti 1,09 sekunnin ja Saksa 0,13 sekunnin päässä. Vuonna 2022 hän voitti Euroopan-mestaruuden ja maailmanmestaruuden, kuten myös vuonna 2023. Vuonna 2024 hän voitti Euroopan-mestaruuden ja Pariisin kesäolympialaisissa olympiakultaa 1,04 sekunnin erolla hopealle sijoittuneeseen Alankomaiden venekuntaan. == Lähteet == Luokka:Brittiläiset soutajat Luokka:Brittiläiset olympiavoittajat Luokka:Vuonna 1997 syntyneet Luokka:Elävät henkilöt
Max Fazer

Max Edvard Fazer (28. toukokuuta 1854 Helsinki – 19. kesäkuuta 1922 Helsinki) oli suomalainen tukkukauppias ja sokeritehtailija.Kuolinilmoitus, Hufvudstadsbladet, 20.06.1922, nro 165, s. 2, Kansalliskirjaston digitaaliset aineistot. Viitattu 04.08.2024Kuolleita, Uusi Suomi, 20.06.1922, nro 139, s. 5, Kansalliskirjaston digitaaliset aineistot. Viitattu 04.08.2024 Max Fazer aloitti 17-vuotiaana uransa liikealalla Otto Rohdan konttorissa Helsingissä. Oltuaan työssä viisi vuotta tässä liikkeessä hän teki opintomatkan lähinnä Sveitsiin, sekä oli sen jälkeen eri toiminimien palveluksessa Pariisissa, Moskovassa ja Pietarissa. Fazer palasi Suomeen 1886 ja perusti ulkomailla saamansa kokemuksen pohjalla oman liikkeen, toiminimi M. E. Fazer & Co:n yhdessä liikemies F. Th. Sandbergin kanssa. Liike kasvoi ajan kuluessa yhdeksi Suomen huomattavimmaksi viljaliikkeeksi. Toiminimi muutettiin 1919 osakeyhtiöksi, jonka jälkeen Fazer ei enää ottanut osaa sen johtoon. Fazerin johtaessa liikettä, perustettiin sen nimissä 1899 Sandvikens Sockerbruk Aktiebolagin sokeritehdas Hietalahteen. Tehdas liitettiin osaksi Suomen Sokeria 1918 ja vuonna 1919 Suomen Sokeri Oy jakoi Hietalahden tehtaan koneet muille sokeritehtaille ja myi tehdaskiinteistön Helsingin Tupakkatehdas Oy:lle.Poistuneet pörssiyhtiöt : Sandvikens Sockerbruk Aktiebolag, Pörssitieto G. KockKuolleita, Iltalehti, 20.06.1922, nro 139, s. 3, Kansalliskirjaston digitaaliset aineistot. Viitattu:04.08.2024 Max Fazer oli toimitusjohtajana myös A. B. Blomqvist & Co:ssa sekä kuului Helsingin Osakepankin hallintoneuvostoon. Hän oli myös Helsingin kaupunginvaltuuston, liikemiesyhdistyksen ja Helsingin pörssikomitean jäsenenä. Max Fazer kuoli 68-vuotiaana kesäkuussa 1922. == Lähteet == Luokka:Suomalaiset kauppiaat Luokka:Helsingin kaupunginvaltuutetut Luokka:Vuonna 1854 syntyneet Luokka:Vuonna 1922 kuolleet
Jacob Dawson

Jacob Dawson (s. 2. marraskuuta 1993) on brittiläinen soutaja. Hän on kahdeksikon olympiavoittaja, maailmanmestari ja kolminkertainen Euroopan- mestari. Dawson kilpaili arvokilpailuissa ensimmäisen kerran EM-kilpailuissa 2017 perämiehettömässä kaksikossa, jossa hän sijoittui viidenneksi. Saman vuoden MM-kilpailuissa hän sijoittui kahdeksikossa seitsemänneksi. Vuonna 2018 hän saavutti perämiehettömässä nelosessa EM-hopeaa ja MM-pronssia. Vuodesta 2019 hän on kilpaillut kahdeksikossa. Vuonna 2019 hän saavutti EM-hopeaa ja MM-pronssia. Vuonna 2021 hän voitti Euroopan-mestaruuden ja saavutti Tokion kesäolympialaisissa pronssia, kun edellä olivat Uusi-Seelanti 1,09 sekunnin ja Saksa 0,13 sekunnin päässä. Vuonna 2023 hän voitti Euroopan-mestaruuden ja maailmanmestaruuden. Vuonna 2024 hän voitti Euroopan-mestaruuden ja Pariisin kesäolympialaisissa olympiakultaa 1,04 sekunnin erolla hopealle sijoittuneeseen Alankomaiden venekuntaan. == Lähteet == Luokka:Brittiläiset soutajat Luokka:Brittiläiset olympiavoittajat Luokka:Vuonna 1993 syntyneet Luokka:Elävät henkilöt
Sholto Carnegie

Sholto Carnegie (s. 28. helmikuuta 1995) on brittiläinen soutaja. Hän on olympiavoittaja, kaksinkertainen maailmanmestari ja viisinkertainen Euroopan- mestari. Carnegie saavutti alle 23-vuotiaiden MM-kilpailuissa hopeaa kahdeksikossa vuonna 2016 ja perämiehettömässä nelosessa vuonna 2017. Yleisessä sarjassa hän voitti Euroopan-mestaruuden ja saavutti MM-pronssia perämiehettömässä nelosessa vuonna 2019. Vuonna 2021 hän voitti Euroopan- mestaruuden ja sijoittui Tokion kesäolympialaisissa neljänneksi. Vuodesta 2022 hän on kilpaillut arvokilpailuissa kahdeksikossa. Vuonna 2022 hän voitti Euroopan-mestaruuden ja maailmanmestaruuden, kuten myös vuonna 2023. Vuonna 2024 hän voitti Euroopan-mestaruuden ja Pariisin kesäolympialaisissa olympiakultaa 1,04 sekunnin erolla hopealle sijoittuneeseen Alankomaiden venekuntaan. == Lähteet == Luokka:Brittiläiset soutajat Luokka:Brittiläiset olympiavoittajat Luokka:Vuonna 1995 syntyneet Luokka:Elävät henkilöt
Kaavin helluntaiseurakunta

Kaavin helluntaiseurakunta on Kaavilla toimiva helluntaiseurakunta. Seurakunta on perustettu vuonna 1957. Seurakunnan toimitilat sijaitsevat Kaavin keskustassa Kalliotiellä. Seurakunnan toimintamuotoihin kuuluvat päivä- ja rukouskokousten lisäksi lapsityö, vanhustyö ja syrjäytyneiden auttaminen. == Historia == Seurakunta aloitti toimintansa Kuopion helluntaiseurakunnan rukouspiirinä 1950-luvun vaihteessa. Alkuaikoina kastetilaisuuksia järjestettiin Kosulaaniemellä. Seurakunnan perustaminen tuli ajankohtaiseksi vuosina 1956–1957. Seurakunnan kasvaessa heräsi myös ajatus rukoushuoneen rakentamiseksi. Aluksi rukoushuonetta suunniteltiin Ahosenniemeen, mutta lopulta seurakunta rakennettiin Kaavin keskustaan. Rukoushuone vihittiin käyttöön joulukuussa 1971. == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Luokka:Kaavi Luokka:Suomen helluntaiseurakunnat
Rory Gibbs

Rory Gibbs (s. 3. huhtikuuta 1994) on brittiläinen soutaja. Hän on olympiavoittaja, kaksinkertainen maailmanmestari ja viisinkertainen Euroopan- mestari. Gibbs kilpaili alle 23-vuotiaiden MM-kilpailuissa vuosina 2015–2016 mutta ei yltänyt mitaleille. Yleisessä sarjassa hän voitti Euroopan- mestaruuden ja saavutti MM-pronssia perämiehettömässä nelosessa vuonna 2019. Vuonna 2021 hän voitti Euroopan-mestaruuden ja sijoittui Tokion kesäolympialaisissa neljänneksi. Vuodesta 2022 hän on kilpaillut arvokilpailuissa kahdeksikossa. Vuonna 2022 hän voitti Euroopan-mestaruuden ja maailmanmestaruuden, kuten myös vuonna 2023. Vuonna 2024 hän voitti Euroopan- mestaruuden ja Pariisin kesäolympialaisissa olympiakultaa 1,04 sekunnin erolla hopealle sijoittuneeseen Alankomaiden venekuntaan. == Lähteet == Luokka:Brittiläiset soutajat Luokka:Brittiläiset olympiavoittajat Luokka:Vuonna 1994 syntyneet Luokka:Elävät henkilöt
Kuopion Tukikohta-seurakunta

Kuopion Tukikohta-seurakunta on Kuopion Petosella toimiva helluntaiseurakunta. Seurakunta on perustettu vuonna 2011. Seurakunnan toimitilat sijaitsevat Petosella Koppelonkujalla. Seurakunnan pastorina toimii Jyrki Liukkonen. Seurakunta kuuluu Suomen Helluntaikirkko-kirkkokuntaan Seurakunnan toimintamuotoihin kuuluvat jumalanpalvelukset, sunnuntaikoulut, rukousillat sekä Focus-nuortenillat. Lisäksi seurakunta toimii pienryhmissä ja soluissa. Seurakunta tekee myös diakoniatyötä jakamalla ruoka-apua. == Historia == Kuopion helluntaiseurakunta aloitti tavoittavan nuorisotyön Petosella vuonna 1995. Nuorille järjestetyt illat loppuivat kuitenkin parin vuoden kuluttua. Syksyllä 2005 Petosen työ käynnistyi uudelleen Mix-kerhojen muodssa. Samaan aikaan aloitettiin myös sunnuntaiset jumalanpalvelukset. Tukikohta-seurakunta itsenäistyi syyskuussa 2011 Kuopion helluntaiseurakunnasta omaksi Helluntaikirkon jäsenseurakunnakseen. Ensimmäisen vuoden Tukikohta toimi ilman palkattua työntekijää. Toisena vuonna Mikko Jokisaari palkattiin pastoriksi. Vuonna 2015 seurakunta perusti Tukikohta diakonia ry:n helpottamaan ruuan jakamista ja ihmisten kohtaamista. Tukikohta-seurakunnan ruoka-aputyön piirissä on 750 henkilöä. Seurakunta sai vuonna 2020 kunniamaininnan Kuopion kaupungin Turvallisuusteko-kilpailussa. == Katso myös == * Uskonto Kuopiossa * Luettelo Suomen helluntaiseurakunnista * Helluntaiherätys Suomessa * Kuopion helluntaiseurakunta == Lähteet == Luokka:Kuopion seurakunnat Luokka:Suomen helluntaiseurakunnat
Tommy Fleetwood

Thomas Paul "Tommy" Fleetwood (s. 19. tammikuuta 1991 Southport) on englantilainen golfaaja. Hän on pelannut Ryder Cupissa vuosina 2018, 2020 ja 2023. Hän saavutti olympiahopeaa Pariisin kesäolympialaisissa 2024. Hän sijoittui toiseksi Yhdysvaltain avoimissa vuonna 2018 ja Britannian avoimissa vuonna 2019. == Lähteet == Luokka:Englantilaiset golfaajat Luokka:Brittiläiset olympiamitalistit Luokka:Vuonna 1991 syntyneet Luokka:Elävät henkilöt
Hideki Matsuyama

Hideki Matsuyama (; s. 25. helmikuuta 1992) on japanilainen golfaaja. Hän saavutti olympiapronssia Pariisin kesäolympialaisissa 2024. Hän voitti Masters-turnauksen vuonna 2021. Hän on voittanut PGA-kiertueella kaikkiaan yhdeksän turnausta. == Lähteet == Luokka:Japanilaiset golfaajat Luokka:Japanilaiset olympiamitalistit Luokka:Vuonna 1992 syntyneet Luokka:Elävät henkilöt
Loiston ritarikunta (Armenia)

Loiston ritarikunta () on armenialainen kunniamerkki, joka perustettiin vuonna 2010. Sitä myönnetään tunnustuksena valtioidenvälisten suhteiden vahvistamisesta, rauhan ja kansainvälisen turvallisuuden ylläpitämisestä, ihmisoikeuksien ja vapauksien suojelemisesta sekä taloudellisten, hengellisten ja kulttuurillisten suhteiden vaalimisesta. Ritarikunnassa on vain yksi luokka: * ritari == Lähteet == Luokka:Armenian kunniamerkit
Presence Records

Presence Records on vuonna 2006 perustettu suomalainen levy-yhtiö, joka on nykyisin osa Running Moose Productionsia. Presencen ensimmäinen julkaisu oli 2006 ilmestynyt Tasavallan Presidentin albumi Six Complete, ja myöhemmin se on julkaissut äänitteitä muiden muassa Johanna Iivanaiselta, Carita Holmströmiltä, Agenessilta, Hepa Halmeelta, Pepa Päiviseltä, Aapo Heinoselta ja Jeavestonelta. Presencen omisti alun perin Perfect Sound Oy. Toukokuussa 2010 Perfect Sound organisoitiin uudelleen, minkä seurauksena Presence siirtyi uuden Running Moose Productionsin alle. == Lähteet == == Aiheesta muualla == * Discogs Luokka:Suomalaiset levy-yhtiöt
Nicolas Kynaston

Nicolas Kynaston (s. 1941 Devon) on brittiläinen urkuri.Nicolas Kynaston NativeDSD Music, viitattu 5.8.2024 Nicolas Kynaston (organ) Hyperion Records, viitattu 5.8.2024 Kynaston syntyi nuorimpana vanhempiensa seitsemästä lapsesta. Hän pääsi 15-vuotiaana stipendillä opiskelemaan Fernando Germanin johdolla ensin Accademia Musicale Chigianaan, sitten Rooman konservatorioon. Englantiin palattuaan Kynaston jatkoi opiskelua Ralph Downesin johdolla Royal College of Musicissa. 19-vuotiaana hän sai nimityksen Westminsterin katedraalin urkuriksi, jona hän työskenteli kymmenen vuoden ajan. Vuonna 1971 Kynaston alkoi omistautua konserttiuralleen. Hän teki debyyttinsä Royal Festival Hallissa vuonna 1966. Myöhemmin Kynaston on esiintynyt lähes kaikissa Euroopan maissa ja Aasiassa sekä kiertänyt kuudesti pitämässä konsertteja Pohjois-Amerikan rannikolta toiselle. Kynaston on tehnyt monia levytyksiä ja saanut muun muassa Deutscher Schallplattenpreisin. Hän on pitänyt mestarikursseja Yhdysvalloissa, Hongkongissa ja Saksassa. Hän on kuulunut monen musiikkikilpailun tuomaristoon. Kynaston sai nimityksen Royal College of Organistsin kunniafellow’ksi vuonna 1976 ja The Incorporated Association of Organistsin puheenjohtajaksi vuonna 1983. == Lähteet == Luokka:Brittiläiset urkurit Luokka:Vuonna 1941 syntyneet Luokka:Elävät henkilöt
Åseralin kirkko

Åseralin kirkko () on Åseralin kunnassa Agderin läänissä Norjassa sijaitseva puinen ristikirkko vuodelta 1822. ==Lähteet== ==Aiheesta muualla== Luokka:Norjan puukirkot Luokka:Åseral
Kunniaritarikunta (Armenia)

Kunniaritarikunta () on armenialainen kunniamerkki, joka perustettiin 27. heinäkuuta 2000. Sitä myönnetään tunnustuksena merkittävistä ansioista valtion ja sen intressien suojelemisen sekä kansojen välisen rauhan, ystävyyden ja edistämisestä. Saajan ei tarvitse olla Armenian kansalainen. Ritarikunnassa on yksi luokka: * ritari == Lähteet == Luokka:Armenian kunniamerkit
Tammisaaren metodistiseurakunta

Tammisaaren metodistiseurakunta () on Raaseporin Tammisaaressa toimiva metodistiseurakunta. Seurakunta on perustettu vuonna 1886. Seurakunnan toimitilat sijaitsevat Tammisaaren keskustassa Sigfrid Aroniuksen kadulla. Seurakunnan puheenjohtajana toimii Tuulikki Forsbäck. Seurakunta kuuluu Finlands svenska metodistkyrka-kirkkokuntaan Tammisaaren metodistiseurakunnan ensimmäinen kirkko sijaitsi Asematiellä. Kirkkorakennus purettiin vuonna 1968. Seurakunta hankki talon Erottajankadun ja Sigfrid Aroniuksen kulmasta. Uusi metodistikirkko vihittiin käyttöön vuonna 1969. Rakennuksen vihki norjalainen piispa Odd Hagen. == Katso myös == * Uskonto Uudellamaalla * Luettelo Suomen metodistiseurakunnista * Metodismi Suomessa == Lähteet == Luokka:Tammisaari Luokka:Raaseporin seurakunnat Luokka:Suomen metodistiseurakunnat
Pyhän Mesrop Maštotsin ritarikunta

Pyhän Mesrop Maštotsin ritarikunta () on armenialainen kunniamerkki, joka perustettiin 26. heinäkuuta 1993. Sitä myönnetään huomattavista ansioista tieteen, innovaatioiden, terveyden, kulttuurin ja yhteiskunnallisten asioiden hyväksi Armeniassa. Lisäksi mm. tieteellinen ja kulttuurinen yhteistyö Armenian ja toisten maiden välillä lasketaan ansioksi. Ritarikunnassa on vain yksi luokka: * ritari == Lähteet == Luokka:Armenian kunniamerkit
Flisa

Flisa on taajama Åsnesin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 1,9 neliökilometriä ja asukasluku 1 766 vuonna 2023. ==Kuvia== Flisa bru 1.jpg|Flisan silta Flisa stasjon 3.jpg|Lakkautettu rautatieasema ==Lähteet== Luokka:Åsnes Luokka:Norjan taajamat
Kjellmyra

Kjellmyra on taajama Åsnesin kunnassa Innlandetin läänissä Norjassa. Taajaman pinta-ala on 0,7 neliökilometriä ja asukasluku 430 vuonna 2023. ==Lähteet== Luokka:Åsnes Luokka:Norjan taajamat
Åsnesin kirkko

Åsnesin kirkko () on Åsnesin kunnassa Innlandetin läänissä Norjassa sijaitseva puinen ristikirkko vuodelta 1744. ==Lähteet== ==Aiheesta muualla== Luokka:Norjan puukirkot Luokka:Åsnes
Hofin kirkko (Åsnes)

Hofin kirkko () on Åsnesin kunnassa Innlandetin läänissä Norjassa sijaitseva tiilinen ristikirkko vuodelta 1860. ==Lähteet== ==Aiheesta muualla== Luokka:Norjan kivikirkot Luokka:Åsnes
Hofin kirkko

Hofin kirkko voi tarkoittaa seuraavia: * Hofin kirkko, kirkko Holmestrandin kunnassa Norjassa * Hofin kirkko, kirkko Åsnesin kunnassa Norjassa
Åsnes Finnskogin kirkko

Åsnes Finnskogin kirkko () on Åsnesin kunnassa Innlandetin läänissä Norjassa sijaitseva puinen pitkäkirkko vuodelta 1861. ==Lähteet== ==Aiheesta muualla== Luokka:Norjan puukirkot Luokka:Åsnes
Gjesåsenin kirkko

Gjesåsenin kirkko () on Åsnesin kunnassa Innlandetin läänissä Norjassa sijaitseva puinen pitkäkirkko vuodelta 1863. ==Lähteet== ==Aiheesta muualla== Luokka:Norjan puukirkot Luokka:Åsnes
Arnebergin kirkko

Arnebergin kirkko () on Åsnesin kunnassa Innlandetin läänissä Norjassa sijaitseva puinen pitkäkirkko vuodelta 1878. ==Lähteet== ==Aiheesta muualla== Luokka:Norjan puukirkot Luokka:Åsnes
Hof Finnskogin kirkko

Hof Finnskogin kirkko () on Åsnesin kunnassa Innlandetin läänissä Norjassa sijaitseva puinen pitkäkirkko vuodelta 1953. ==Lähteet== ==Aiheesta muualla== Luokka:Norjan puukirkot Luokka:Åsnes
Jerevanin valtionyliopisto

Jerevanin valtionyliopisto () on Armenian vanhin edelleen toiminnassa oleva yliopisto. Yliopiston yhteydessä toimii sen historiasta kertova museo. Opiskelijoita yliopistolla on 18 000 ja henkilökuntaa 2000. Opetus on pääsääntöisesti armeniaksi, mutta myös englantia ja venäjää käytetään jonkin verran. Yliopisto tekee läheistä yhteistyötä Armenian diasporaministeriön kanssa edistääkseen armenialaisen identiteetin säilymistä ja armenian kielen taitoa diasporan keskuudessa. Vuonna 2021 yliopiston rehtoriksi nimitettiin Hovhannes Hovhannisjan. Hänen kautensa kestää viisi vuotta. Yliopisto koostuu 19 tiedekunnasta. == Lähteet == Luokka:Armenian yliopistot ja korkeakoulut Luokka:Jerevanin rakennukset ja rakennelmat
Hans Jacob Sparre Schneider

Hans Jacob Sparre Schneider (11. tammikuuta 1853 Åsnes – 27. kesäkuuta 1918 Bodø) oli norjalainen eläintutkija. Hän toimi Tromssan museon konservaattorina ja keräsi näytteitä erityisesti Pohjois-Norjan hyönteisistä ja äyriäisistä. ==Lähteet== Luokka:Norjalaiset eläintieteilijät Luokka:Vuonna 1853 syntyneet Luokka:Vuonna 1918 kuolleet
Lauren Southern

Lauren Southern (s. 1995) on kanadalainen oikeistokonservatiivinen kansalaisaktivisti ja tubettaja.Mary Harrington, Lauren Southern: how my tradlife turned toxic The online ideology doesn't work in the real world UnHerd 6.5.2024, viitattu 5.8.2024 Lizzie Dearden, New Zealand attack: How nonsensical white genocide conspiracy theory cited by alleged gunman is spreading poison around the world Independent 16.3.2019, viitattu 5.8.2024 Southern varttui Brittiläisessä Kolumbiassa. Hän sai näkyvyyttä huhtikuussa 2015 ensimmäisellä Rebel Newsiin tekemällään videolla Why I Am Not A Feminist. Hän korosti siinä miesten kohtaamia tasa-arvo-ongelmia ja kritisoi feministejä puuttumattomuudesta miesten kokemaan epätasa-arvoon. Vuonna 2015 hän oli Libertarian Party of Canadan parlamenttiehdokas. Southernin ehdokkuus oli välillä evättynä, mutta puolue otti hänet takaisin listoilleen tukijoiden, kuten Breitbartin esittämän kritiikin myötä.Brendan Joel Kelley, Lauren Southern: The alt-right’s Canadian dog whistler Southern Poverty Law Center 7.11.2017, viitattu 5.8.2024 Toukokuussa 2017 Southern liittyi eurooppalaisten identitaarien seuraan ja kuvasi videon, jossa osallistujat kulkivat Italian rannikolla vuokratulla laivalla aikomuksenaan pysäyttää pakolaisia kuljettaneet veneet. Seurue häiritsi etsintä- ja pelastuslaiva Aquariuksen toimintaa ja joutui lyhyesti Italian rannikkovartioston pidättämäksi. Southernilta kiellettiin tapahtuman seurauksena rahoituksen hankkiminen Patreonin kautta. Southernia pidettiin alt-right-liikkeen piirissä 2010-luvulla vetovoimaisena hahmona, joka tuli tunnetuksi näkemyksillään laajamittaisesta maahanmuutosta, islamista ja feminismistä. Joulukuussa 2016 hän julkaisi 82-sivuisen kirjan Barbarians: How the Baby Boomers, Immigration, and Islam Screwed My Generation. Vuonna 2018 Southern julkaisi kiistellyn dokumentin Farmlands, joka käsitteli maanviljelijöiden murhia Etelä- Afrikassa.David McKenzie, Brent Swails, They're prepping for a race war. And they see Trump as their 'ray of hope' CNN 11/2018, viitattu 5.8.2024 Lauren Southern releases terrifying, controversial farm murders documentary The Citizen 29.6.2018, viitattu 5.8.2024 Southernilta kiellettiin pääsy Isoon- Britanniaan. Vuonna 2019 Southern lopetti tilapäisesti julkisen toiminnan, meni naimisiin ja muutti miehensä kotimaahan Australiaan. Hän pyrki perinteiseen elämäntapaan, mutta koki tulleensa kaltoinkohdelluksi. Southern sai lapsen, mutta avioliitto päätyi hänen matkustettuaan Kanadaan miehen vastustuksesta huolimatta. Hän ei väittänyt konservatismia eikä käsitystä sukupuolten toisiaan täydentävistä rooleista virheellisiksi, mutta alkoi pitää ensimmäisen aallon feminismin saavutuksia käytännöllisesti arvokkaina. == Lähteet == == Aiheesta muualla == * Luokka:Kanadalaiset aktivistit Luokka:Tubettajat Luokka:Alt-right Luokka:Feminismin kritiikki Luokka:Vuonna 1995 syntyneet Luokka:Elävät henkilöt
Armenian amerikkalainen yliopisto

Armenian amerikkalainen yliopisto (, ) on yksityinen ja vuonna 1991 perustettu yliopisto Jerevanissa. Yliopisto tekee läheistä yhteistyötä Kalifornian yliopiston kanssa. Yliopistoa olivat perustamassa Kalifornian yliopiston lisäksi myös Armenian valtio sekä Armenian General Benevolent Union -niminen järjestö. Tutkinnot ovat välikäden kautta Yhdysvaltain opetusministeriön akkreditoimia. Yliopisto jakautuu neljään tiedekuntaan: * humanistinen ja yhteiskuntatieteellinen tiedekunta * Manoogian Simonen taloustieteellinen tiedekunta * Gerald & Patricia Turpanjianin terveystieteellinen tiedekunta * Zaven & Sonia Akianin luonnontieteellinen ja tekninen tiedekunta Vuonna 2023 yliopiston rehtoksi nimitettiin Bruce Boghosian. == Lähteet == Luokka:Armenian yliopistot ja korkeakoulut Luokka:Jerevanin rakennukset ja rakennelmat
Norsk Flygerforbund

Norsk Flygerforbund (lyh. NF) on norjalainen lentäjien ammattiliitto, joka on perustettu vuonna 1977. Sillä oli noin 2 200 jäsentä vuonna 2023 ja se kuuluu LO-keskusjärjestöön. ==Lähteet== ==Aiheesta muualla== * Liiton verkkosivut Luokka:Norjalaiset ammattiliitot Luokka:Norjan ilmailu
Talviolympialaiset 2034

Talviolympialaiset 2034 järjestetään Yhdysvalloissa Salt Lake Cityssä, Utahin osavaltiossa 10. – 26. helmikuuta 2034. Salt Lake City on kerran aiemmin isännöinyt talviolympialaisia vuonna 2002. Isäntäkaupungista päätettiin Kansainvälisen olympiakomitean 142. istunnossa, joka pidettiin Pariisissa 22. – 24. heinäkuuta 2024. == Lähteet == Luokka:Talviolympialaiset Luokka:2030-luvun urheilu
Arsenalsgatan

Arsenalsgatan on Tukholman Norrmalmilla sijaitseva katu, joka ulottuu Berzeliuksenpuistosta Kungsträdgårdsgatanille. Kadun nimi viittaa Kungsträdgårdenissa sijainneeseen Jakob de la Gardien 1600-luvulla rakennuttamaan Makalös-palatsiin, jota ison reduktion jälkeen käytettiin sotavoimien varastona. Rakennus muutettiin 1700-luvun lopulla teatteriksi, jota kutsuttiin nimillä Kungliga Mindre Teatern tai Arsenalsteatern. Se paloi vuonna 1825. ==Kuvia== 20180815 MVB BankHotell PhotoPaxEngstrom 72.jpg|Arsenalsgatan 6: Entinen Bankaktiebolaget Södra Sverigen pankkirakennus, nykyinen hotelli (Thor Thorén, 1909)Anderson & Bedoire, 81 Arsenalsgatan 8.JPG|Arsenalsgatan 8: asuin- ja pankkirakennus (Thor Thorén, 1909)Anderson & Bedoire, 80–81 ==Lähteet== * Anderson, Henrik O. & Bedoire, Fredric. Stockholms byggnader. Bokförlaget Prisma, 1991. ISBN 91-518-1841-8. ==Aiheesta muualla== Luokka:Tukholman kadut Luokka:Norrmalm
Lahden metodistiseurakunta

Lahden metodistiseurakunta on Lahdessa toimiva metodistiseurakunta. Seurakunta on perustettu vuonna 1925. Seurakunnan toimitilat sijaitsevat Lahden keskustassa Oikokadulla. Seurakunnan johtajana ja pastorina toimii Elisa Brander. Seurakunta kuuluu Suomen Metodistikirkko-kirkkokuntaan == Historia == Suomen metodstikirkko järjestäytyi itsenäisiksi yhteisöiksi vuoden 1889 eriuskolaislain jälkeen. Lahden kristillisessä kentässä metodistien vaikutus oli pysyvä 1910-luvulta lähtien. Lahden sijainti ja luonne tarjosi otollisen kohteen metodistipastorien työlle. Erityisesti 1910-luvun jälkimmäiseltä puoliskolta lähtien metodistit järjestivät julkisia tilaisuuksia. Pysyviä jäseniä kertyi siten, että Lahden metodistiseurakunta voitiin perustaa vuonna 1921.Heinonen & Siikaniemi 1992, s. 306 Metodistien kannatus Lahdessa oli kuitenkin vähäistä 1940-luvun alkuun saakka. Talvi- ja jatkosodan aikainen muuttoliike kartutti kuitenkin tuntuvasti Lahden metodistiseurakunnan jäsenkuntaa. 1970-luvulla Lahden metodistiseurakunta kokoontui Anttilanmäellä Vilhonkatu 14:ssä ja seurakunnalla oli yhteinen pastori Vuoksenlaakson metodistiseurakunnan kanssa. Vuonna 1981 seurakunta hankki Pertunmaalta Tervakon leirikeskukseksi. Aluksi leirejä pidettiin lapsille ja nuorille ja vuonna 1982 aloitettiin aikuisten leirit. 1990-luvulla seurakunta hankki uudet tilat Oikokadulta. Uusi metodistikirkko vihittiin käyttöön 2. marraskuuta 1992. == Katso myös == * Luettelo Suomen metodistiseurakunnista * Metodismi Suomessa == Lähteet == * === Viitteet === Luokka:Lahden seurakunnat Luokka:Suomen metodistiseurakunnat
Carl Knief

Oy Carl Knief Ab oli suomalainen Helsingissä toiminut lihatuotteita ja makkaraa valmistanut ja myynyt yritys.Täydentäviä yhtiötietoja : Oy Carl Knief Ab, Pörssitieto G. Kock Carl Ludvig (Louis) Knief perusti vuonna 1862 Helsinkiin makkaratehtaan. Saksalaissyntyinen Knief oli muuttanut Helsinkiin 1850-luvulla. Kniefin makkaratehdas ja myymälä sijaitsi aluksi Helenankatu 3:ssa ja myöhemmin Aleksanterinkatu 38:ssa ja 36:ssa. Vuonna 1870 hän siirsi sitten tehtaan Albertinkatu 30:een. Ludvig Kniefin kuoltua 1870 hänen leskensä Hanna Sofie Fredrike meni naimisiin 1878 Albert Otto Seeckin kanssa ja liike toimi sitten nimellä A. O. Seeck ja myöhemmin vuodesta 1925 osakeyhtiönä Ab A. O. Seeck Oy. Marschan osti tämän yhtiön 1948 ja Seeckin oma valmistustoiminta lopetettiin pian mutta Seeckin liha-alan vähittäismyymälät toimivat 1980-luvulle saakka Marschanin omistuksessa.AB. Carl Knief OY. 90 år, Pörssitieto G. Kock Ludvig Kniefin nuorin poika Carl Knief (1862–1913) perusti oman makkaratehtaansa ja myymälänsä Unioninkatu 28:aan vuonna 1885. Vuonna 1900 hän osti Tehtaankatu 38:n kiinteistön, jonne tehdas siirrettiin. Kniefin toiminimi siirtyi hänen kuoltuaan 1914 ruotsalaisen Carl Gottfrid Ohlssonin (1877–1928) omistukseen ja tämän kuoltua hänen leskensä Augustan (Gusti) Ohlssonin omistukseen. Yritys toimi vuodesta 1951 alkaen osakeyhtiönä Oy Carl Knief Ab. Kniefin liha- ja einestuotteiden sekä makkaran valmistus tapahtui Tehtaankadun ja Telakkakadun kulmassa sijainneessa puutalossa sekä tontille 1931 valmistuneen kivitalon kolmessa alimmassa kerroksessa. Taloissa sijaitsi myös Kniefin konttori ja tehtaanmyymälä sekä asuntoja. Yhtiöllä oli 7 omaa myymälää Helsingissä. Kauppaneuvos Augusta Sofia Ohlsson (1882–1967) oli yhtiön toimitusjohtajana ja pääomistajana kuolemaansa saakka. Vuodesta 1970 alkaen toimitusjohtajana oli agronomi Aapo Lehtinen (s. 1913). Oy Carl Knief Ab asetettiin konkurssiin syyskuussa 1978 ja yhtiö lakkautettiin 1987. Tehtaankadun kulmassa olleet Kniefin puutalot purettiin 1998. == Lähteet == == Aiheesta muualla == * Makkaratehtailija Carl Knief, Helsingin kaupunginmuseo (Finna) * Makkaratehtailija Carl Knief koirineen Tehtaankatu 38 :n portailla, Helsinkikuvia * Carl Knief, makkaratehtaan myymälä, Kaivokatu 8 vuonna 1927, Helsingin kaupunginmuseo (Finna) Luokka:Entiset suomalaiset elintarvikeyritykset Luokka:Entiset suomalaiset teollisuusyritykset Luokka:Helsinkiläiset yritykset Luokka:Punavuori
Vuoksenlaakson metodistiseurakunta

Vuoksenlaakson metodistiseurakunta (aik. Vuoksenrannan metodistiseurakunta) on Asikkalassa toimiva metodistiseurakunta. Seurakunta on perustettu vuonna 1921. Seurakunnan toimitilat sijaitsevat Asiakkalan Vesivehmaalla Urajärventiellä. Seurakunnan pastorina toimii Jori Brander. Seurakunta kuuluu Suomen Metodistikirkko-kirkkokuntaan == Historia == Vuoksenlaakson metodistiseurakunta perustettiin Karjalankannaksella Vuoksenrannassa vuonna 1921. Metodistiseurakunta syntyi uuden kunnan kirkon sijainnista seuranneen kiistan lopputulemana. Metodistikirkon rakennus vihittiin käyttöön vuonna 1922. Vuoksenlaakson metodistiseurakunta oli tuona aikana Suomen suurin metodistiseurakunta noin 800 jäsenellään. Myös Viipuri oli tärkeä metodistien keskus. 1920-luvulla Vuoksenrannassa pidettiin kaksi metodistien vuosikonferenssia.Heinonen & Siikaniemi 1992, s. 306 Sota-aikana vuoksenrantalaiset joutuivat evakkoon Pohjanmaalle ja Savoon. Tuohon aikaan seurakunan pastorina toimi Toivo Rajamaa, joka kiersi eri puolille sijoitettujen seurakuntalaisten välillä. Jatkosodan aikana metodistikirkkoa käytettiin kenttäsairaalana. Vuoksenrantalaiset palasivat vuosien 1941–1942 aikana, jonka välillä kirkosta oli kadonnut ja hävitetty irtaimistoa. Kirkko saatiin käyttöön jälleen toukokuussa 1942. Kirkkoa uusittiin vielä keväällä 1944. Tilaisuudet Vuoksenrannassa lopetettiin kuitenkin kesäkuussa 1944 ja kirkko tuhoutui 15. heinäkuuta 1944 venäläisten tykistökeskityksessä. === Toisen maailmansodan jälkeen === Sodan jälkeen vuoksenrantalaiset sijoitettiin Päijät-Hämeeseen ja moni päätyi Asikkalaan. Vuoksenlaakson metodistiseurakunta aloitti uuden kirkon rakentamisen Vesivehmaalla syksyllä 1949 ja se valmistui vuonna 1950. Kirkkorakennuksen yhteyteen rakennettiin myös pappila. Vuonna 1980 Vuoksenlaakson metodistiseurakuntaa kuului noin 300 jäsentä. Seurakuntaan on kuulunut myös lahtelaisia jäseniä. Seurakunta on järjestänyt muun muassa tupaseuroja jäsenperheiden kodeissa.Heinonen & Siikaniemi 1992, s. 370 == Katso myös == * Luettelo Suomen metodistiseurakunnista * Metodismi Suomessa == Lähteet == * === Viitteet === Luokka:Asikkalan seurakunnat Luokka:Vuoksenranta Luokka:Suomen metodistiseurakunnat
Dankmar Adler

Dankmar Adler (3. heinäkuuta 1844 Stadtlengsfeld, Preussi – 16. huhtikuuta 1900 Chicago) oli saksalaissyntyinen yhdysvaltalainen arkkitehti ja insinööri. Adler tunnetaan pitkäaikaisesta yhteistyöstään arkkitehti Louis Sullivanin kanssa. Yhdessä he vaikuttivat merkittävästi Yhdysvaltain arkkitehtuurin kehitykseen. Adler muutti Yhdysvaltoihin vuonna 1854 ja asettui Detroitiin, jossa hän aloitti arkkitehtuurin opinnot vuonna 1857. Myöhemmin Adler muutti Chicagoon, jossa hän pääsi piirtäjäksi Augustus Bauerin arkkitehtitoimistoon. Yhdysvaltain sisällissota keskeytti Adlerin työuran, ja hän palasi Chicagoon uudestaan vuonna 1865, jossa työskenteli Bauerin, A.J. Kinneyn ja Edward Burlingin arkkitehtitoimistoissa. Ensimmäinen Adlerin suunnittelemista rakennuksista oli Chicagon Central Music Hall, jossa hän pystyi hyödyntämään akustiikan tuntemustaan. Vuonna 1881 Adler ja Sullivan perustivat oman arkkitehtitoimiston. Heidän suunnittelemansa liikerakennukset loivat perustan uudelle arkkitehtoniselle tyylille, jossa näkyi jo modernistisen arkkitehtuurin keskeisiä piirteitä. Toimiston huomattavimmat työt olivat Chicagon Auditorium Building, St. Louisin Wainwright Building ja Buffalon Guaranty Building (Prudential Building). Toimistossa Adler keskittyi insinöörisuunnitteluun ja hallintoasioihin, Sullivan puolestaan luovaan suunnitteluun. Auditorium Building and Theatre -hanke toi mainetta Adlerin ja Sullivanin toimistolle, ja he saivat runsaasti uusia tilauksia eri puolilta Yhdysvaltoja. Adlerilla ja Sullivanilla oli toimisto Auditorium Buildingin 17. kerroksessa, jossa heidän apulaisenaan työskenteli nuori Frank Lloyd Wright. Wright ylisti myöhemmin muistelmissaan molempia ohjaajiaan. Kaksikon yhteistyö päättyi heinäkuussa 1895. Syynä olivat useat vastoinkäymiset, lähinnä vuoden 1893 talouslama, joka johti toimeksiantojen vähenemiseen sekä Adlerin ja Sullivanin välisten erimielisyyksien kärjistymiseen. Adler kuoli aivohalvaukseen 55-vuotiaana vuonna 1900. Adler kirjoitti suuren määrän artikkeleita arkkitehtuurin ja rakentamisen teknisistä ja oikeudellisista kysymyksistä. Hänen tärkein kirjoituksensa on "The Influence of Steel Construction and Plate Glass upon the Development of Modern Style" (1896). == Rakennuksia == Kuva: Auditorium Building Chicago June 30, 2012-92.jpg|Auditorium Building, Chicago. Kuva: Auditorium bldg (Interior) HABS.jpg |Auditorium Buildingin halkileikkaus. Kuva: Guaranty (Prudential) Building, Church Street and Pearl Street, Buffalo, NY - 52674539907.jpg|Guaranty Building (Prudential Building), Buffalo. == Lähteet == Luokka:Yhdysvaltalaiset arkkitehdit Luokka:Vuonna 1844 syntyneet Luokka:Vuonna 1900 kuolleet
Nollatietotodistus

Kryptografiassa nollatietotodistus () on menetelmä, jolla yksi osapuoli (todentaja) voi todistaa toiselle osapuolelle (varmentajalle), että tietty väite on tosi. Tämä tapahtuu lähettämättä mitään muuta tietoa kuin sen, että väite on tosi. Nollatietotodistusten ydin on siinä, että on triviaalia todistaa, että jollakulla on tietoa tietystä tiedosta yksinkertaisesti paljastamalla se. Haasteena on todistaa tämä tiedon tai tietämyksen hallussapito paljastamatta mitään muuta tietoa. == Lähteet == Luokka:Salakirjoitustekniikka
Outi Haaranen

Outi Inkeri Haaranen (s. 5. lokakuuta 1964 Helsinki) on suomalainen näyttelijä. Hän on näytellyt muun muassa Teatteri Hevosenkengässä. == Ura == Outi Haaranen syntyi rikostutkija Erkki Haarasen ja ohjaaja Hilkka Haarasen perheeseen. Hän opiskeli Teatterikorkeakoulussa 1985–1989 ja valmistui teatteritaiteen maisteriksi. Haarasen ensimmäinen työpaikka kiinnitettynä näyttelijänä oli Hämeenlinnan Teatteri, jossa hän aloitti 1989. Hän on työskennellyt niin ikään Suomen Kansallisteatterissa, Teatteri Hevosenkengässä ja vapaana taiteilijana. Haaranen on näytellyt Teatteri Hevosenkengässä muun muassa näytelmissä Peter Pan, Tuhkimo, Risto Räppääjä vauvana, Peppi Pitkätossu, Tatu ja Patu supersankareina, Vaahteramäen Eemeli ja Kaunotar ja hirviö. Peppi Pitkätossu sai katsojia yli 13 000 ja Vaahteramäen Eemeli lähes 11 000. Tatu ja Patu supersankareina puolestaan sai yli 20 000 katsojaa. Haaranen on näytellyt myös televisiomainoksissa sekä muutamassa elokuvassa ja televisiotuotannossa. Vuonna 2007 hänellä oli sivuosa Lauri Nurksen ohjaamassa romanttisessa komediassa Sooloilua. Vuonna 1994 Haaranen piipahti toimittajan roolissa draamasarjassa Puhtaat valkeat lakanat. == Lähteet == * === Viitteet === Luokka:Suomalaiset näyttelijät Luokka:Vuonna 1964 syntyneet Luokka:Elävät henkilöt
Tauno Heliö

Tauno Gabriel Heliö (24. maaliskuuta 1915 Tampere – 27. heinäkuuta 2009) oli suomalainen aitajuoksija ja pikajuoksija 1930- ja 40-luvuilla. Tauno Heliö aloitti urheilu-uransa 1930-luvun puolivälissä Tampereen Kisa-Toverien (TKT) riveissä. Hän saavutti TUL:n mestaruuksia 400 metrin aidoissa vuosina 1937-1943 ja 400 metrillä vuosina 1939-1943. Hän osallistui Antwerpenin työläisolympialaisiin heinäkuussa 1937 ja sijoittui 400 metrin aidoissa 3:ksi maanmiehen Erkki Virran ollessa samassa kisassa toinen. Talvisodan jälkeen kesällä 1940 käydyissä Kaatuneiden muistokisoissa TUL:n urheilijat, kuten myös Tauno Heliö, olivat mukana yhdessä SVUL:n edustajien kanssa. Niissä hän sijoittui toiseksi Erkki Virran jälkeen. Jatkosodan aikaisissa Kalevan kisoissa Heliö saavutti useita mitaleita viimeisen SM-mitalin tullessa kesällä 1945. Tällöin Heliön päämatkaa eli 400 metrin aitoja hallitsi "Bebbe" Storskrubb. Kaikkiaan hän saavutti neljä SM-hopeaa ja kolme SM-pronssia. Hän kilpaili vielä 1940-luvun lopulla saavuttamatta enää Kalevan kisojen loppukilpailupaikkaa. TUL:n puolella 400 metrin aitojen ykkösnimeksi ohi Heliön nousi tällöin porilainen Arvo Hyökyranta. == Saavutukset == * SM-hopeaa 1942, 1943 ja 1944 400 m aidoissa sekä 1944 110 m aidoissa * SM-pronssia 1942 ja 1943 400 metrillä sekä 1945 400 m aidoissa == Lähteet == Luokka:Suomalaiset 400 metrin aitajuoksijat Luokka:Suomalaiset pika-aitajuoksijat Luokka:Suomalaiset pikajuoksijat Luokka:Vuonna 1915 syntyneet Luokka:Vuonna 2009 kuolleet
Mataroja

Mataroja on kylä Kouvolan kaupungissa, Kymenlaakson maakunnassa, Etelä- Suomessa. Se sijaitsee Sippolan alueella, joka tunnetaan maaseutumaisemistaan ja historiallisista kohteistaan. Mataroja on perinteinen suomalainen kylä, jossa maatalous ja luonnonläheinen elämäntapa ovat yhä keskeisessä roolissa. ==== Historia ==== Mataroja on ollut pitkään maatalousvaltaista aluetta. Kylän asutus ja maanviljely ovat muovanneet sen maisemaa vuosisatojen ajan. Alueella on säilynyt paljon vanhoja maatiloja ja perinteisiä rakennuksia, jotka kertovat kylän historiasta ja kulttuuriperinnöstä. ==== Luonto ja ympäristö ==== Matarojan maisemaa hallitsevat laajat peltoalueet, metsät ja järvet. Kylän ympäristö tarjoaa erinomaiset mahdollisuudet ulkoiluun ja luonnossa liikkumiseen. Alueella voi harrastaa esimerkiksi patikointia, marjastusta ja kalastusta. ==== Palvelut ja elinkeinoelämä ==== Mataroja on säilyttänyt maaseutumaisen elinympäristönsä, ja kylän infrastruktuuri on pitkälti paikallisten asukkaiden tarpeisiin suunniteltu. Kouvolan kaupungin palvelut ovat kuitenkin helposti saavutettavissa, tarjoten laajemmat kaupalliset ja julkiset palvelut sekä työpaikat. ==== Kulttuuri ja nähtävyydet ==== Läheinen Sippolan kylä tunnetaan erityisesti kulttuurihistoriastaan. Sippolan kartano ja Sippolan kirkko ovat merkittäviä historiallisia kohteita, jotka houkuttelevat myös matkailijoita. Matarojan kylämaisema itsessään tarjoaa vierailijoille rauhallisen ja autenttisen suomalaisen maaseutukokemuksen. ==== Liikenneyhteydet ==== Matarojalta on matkaa [[valtatie 15|valtatie 15:lle noin kolme kilometriä ja kouvolaan 21km. Luokka:Kouvolan kylät
Majoituslautakunta

Majoituslautakunta () oli Suomessa kunnallinen lautakunta, joka vastasi sotaväen majoittamisesta kunnan alueelle. Lautakunta, johon valittiin jäsenet aina joka kolmas vuosi, määritteli myös majoittamisesta maksettavat korvaukset tai tarjosi sotilaille tarpeen mukaan asuntoja. Lautakunta saattoi myös maksaa sotilaille rahallisen korvauksen, mikäli nämä olivat oikeutettuja majoituspalveluun mutta järjestivät asumisensa itse. Aluksi toiminnasta vastasi majoitustoimikunta, jonka nimi muutettiin vuoden 1878 johtosäännöllä majoituslautakunnaksi. Venäjän vallan aikana sotilaiden majoittamisessa oli käytännössä kysymys Venäjän armeijan Helsingissä oleskelleista sotilaista. Majoittaminen koski lähinnä upseereita ja alipäällystöä. Ensisijaisesti sotilaat majoitettiin kasarmeihin ja valtion omistamiin kiinteistöihin. Kaupungin tehtävä oli huolehtia siitä, että sillä oli asuntoja varalla, mikäli valtion asunnot eivät riittäneet. == Lähteet == Luokka:Suomen kunnallishallinto Luokka:Suomen sotahistoria
Mieletön vilppi

Mieletön vilppi on Elisa Viihteen, Nelosen ja Ruudun true crime -dokumenttisarja. Sarja perustuu Marko Erolan kirjoihin Vilpitön mieli – miten myin Suomen täyteen väärennettyä taidetta (Tammi 2017) ja Mieletön vilppi – tositarinoita suuresta taidehuijauksesta (Tammi 2020), jotka kertovat Jouni Rannan ja Veli Sepän tarinat paljastaen samalla suomalaisen taideväärentämisen mittakaavan. Jouni Ranta (s. 1950) teki taulukauppaa yli 30 vuotta muun muassa Turussa ja Helsingissä toimineissa taidegallerioissa. Ranta tuomittiin väärennösten levittämisestä kahteen vankilatuomioon, ensin vuonna 2005 kahdeksi vuodeksi ja neljäksi kuukaudeksi ja vuonna 2019 puoleksitoista vuodeksi, ja hän kärsi kummastakin noin puolet. Veli Seppä (1947–2022) oli hitsaaja ja Suomen taidehistorian tuotteliain väärentäjä. Seppä tehtaili 1980-luvulta lähtien tuhansia väärennöksiä tunnettujen taiteilijoiden, esimerkiksi Akseli Gallen-Kallelan, Helene Schjerfbeckin ja Reidar Särestöniemen maalauksista ennen kuin sai ehdollisen tuomion vuonna 2017. ==Lähteet== Luokka:Elisa Viihde -alkuperäissarjat Luokka:Kirjoihin perustuvat televisiosarjat Luokka:2020-luvun suomalaiset dokumenttiohjelmat
Əli Əsədov

Əli Hidayət oğlu Əsədov (s. 30. marraskuuta 1956) on azerbaidžanilainen poliitikko, joka on toiminut Azerbaidžanin pääministerinä vuodesta 2019 lähtien. Əsədov syntyi Bakussa. Hän opiskeli vuosina 1974–1978 G. V. Plehanovin Moskovan kansantalousinstituutissa. Vuosina 1978–1980 hän suoritti asepalvelusta. Vuosina 1978–1981 ja 1985–1989 hän työskenteli Azerbaidžanin SNT:n tiedeakatemian taloustieteen instituutissa tutkijana. Vuosina 1981–1984 hän opiskeli Neuvostoliiton tiedeakatemian taloustieteen instituutissa Moskovassa. Vuosina 1989–1995 hän toimi dosenttina Bakun sosiaalihallinnon ja valtiotieteiden instituutissa. Vuosina 1995–2000 Əsədov istui kansanedustajana Azerbaidžanin parlamentissa. Vuonna 1998 hänet nimitettiin presidentin talousasioiden neuvonantajaksi, jona hän toimi Heydər Əliyevin ja İlham Əliyevin alaisuudessa. Vuosina 2012–2017 hän toimi presidentinhallinnon varajohtajana. Vuonna 2019 hänet nimitettiin pääministeriksi. == Lähteet == Luokka:Azerbaidžanin pääministerit Luokka:Vuonna 1956 syntyneet Luokka:Elävät henkilöt
Parapunainen

Parapunainen (C16H11N3O3) on atsoväreihin kuuluva aromaattinen orgaaninen yhdiste. Yhdistettä käytetään väriaineena. Sitä valmistettiin ensimmäisen kerran vuonna 1889, ja se on yksi ensimmäisistä kaupallisesti tuotetuista synteettisistä väriaineistaKlaus Hunger, Peter Mischke, Wolfgang Rieper & Shufen Zhang: "Azo Dyes, 5. Developing Dyes", teoksessa Ullmann's Encyclopedia of Industrial Chemistry, John Wiley & Sons, New York, 2019. . == Ominaisuudet, valmistus ja käyttö == Huoneenlämpötilassa parapunainen on oranssia tai ruskehtavaa kiteistä ainetta. Yhdiste liukenee etanoliin ja bentseeniin. Parapunaista valmistetaan p-nitroaniliinin diatsoniumsuolan ja 2-naftolin välisellä atsokytkentäreaktiolla. : Parapunaista voidaan käyttää esimerkiksi puuvillapohjaisten tekstiilien värjäämiseen punaiseksi, musteissa, maaleissa ja värikynissä. Etuna on edullisuus, mutta huonona puolena heikko valonkesto. Parapunaisen käyttö on vähentynyt muiden väriaineiden korvatessa sitä.Edward E. Jaffe: "Pigments, Organic", teoksessa Kirk-Othmer Encyclopedia of Chemical Technology, John Wiley & Sons, New York, 2004.Klaus Hunger & Willy Herbst: "Pigments, Organic", teoksessa Ullmann's Encyclopedia of Industrial Chemistry, John Wiley & Sons, New York, 2000. == Lähteet == == Aiheesta muualla == *Parapunainen, Coloria.net Luokka:Atsovärit
Vakhtang Gorgasalin ritarikunta

Vakhtang Gorgasalin ritarikunta () on georgialainen ritarikunta, joka perustettiin 24. joulukuuta 1992. Sitä myönnetään tunnustuksena sotilaille, jotka ovat osoittaneet rohkeutta ja sankaruutta taistellessaan isänmaan ja sen yhtenäisyyden puolesta. Ritarikunnassa on kolme luokkaa: * I luokka * II luokka * III luokka == Lähteet == Luokka:Georgian kunniamerkit Luokka:Sotilasansiomitalit
Jalo Ansas

Jalo Ansas (14. huhtikuuta 1895 Vaasa – 3. elokuuta 1929 Vaasa) oli suomalainen päätoimittaja.Toimittaja Jalo Ansas, Aamulehti, 07.08.1929, nro 213, s. 2, Kansalliskirjaston digitaaliset aineistot. Viitattu 05.08.2024Kuolleita, Helsingin Sanomat, 06.08.1929, nro 209, s. 4, Kansalliskirjaston digitaaliset aineistot. Viitattu 05.08.2024Toimittaja Jalo Ansas, Kokkola, 08.08.1929, nro 90, s. 2, Kansalliskirjaston digitaaliset aineistot. Viitattu 05.08.2024 Jalo Ansaksen isä oli päätoimittaja Ossian Ansas. Hän pääsi ylioppilaaksi Vaasan suomalaisesta lyseosta 1916 ja valmistui filosofian kandidaatiksi 1921. Ansas teki opintomatkoja ulkomaille. Ansas oli isänsä Ossian Ansaan Pohjalainen-lehdessä kirjallisuusarvostelijana ja toimitussihteerinä 1911–1915, Ylioppilaslehden toimitussihteerinä 1917–1918 ja sittemmin Valkoinen Suomi-lehden tomitussihteerinä ja Uuden Suomen kirjallisuusosaston avustajana. Hän avusti myös muuun muassa Valvoja-lehteä 1919–1923. Kokkola-lehden päätoimittajana Ansas oli huhtikuun alusta 1924 aina syksyyn 1926, jolloin hän joutui jättämään työn sairauden takia. Jalo Ansas kuoli 34-vuotiaana sydänkohtaukseen elokuussa 1929. == Lähteet == Luokka:Suomalaiset päätoimittajat Luokka:Vuonna 1895 syntyneet Luokka:Vuonna 1929 kuolleet
Desak Made Rita Kusuma Dewi

Desak Made Rita Kusuma Dewi (s. 24. tammikuuta 2001 Buleleng) on indonesialainen kiipeilijä. Hän on erikoistunut nopeuskiipeilyyn. Vuonna 2023 Kusuma Dewi voitti kultaa kiipeilyn MM-kilpailuissa nopeuskiipeilyssä ajalla 6,49 sekuntia. Samalla hän ansaitsi paikan vuoden 2024 Pariisin olympiakisoihin. Hän voitti kultaa myös vuoden 2023 Aasian kisoissa. Pariisin olympialaisissa hän hävisi puolivälierässä. Kusuma Dewi oli BBC:n julkaisemalla 100 inspiroivan ja vaikutusvaltaisen naisen listalla vuonna 2023. == Lähteet == Luokka:Indonesialaiset kiipeilijät Luokka:Vuonna 2001 syntyneet Luokka:Elävät henkilöt
Armenialainen viittomakieli

Armenialainen viittomakieli () on Armeniassa käytettävä viittomakieli, jota käyttää pääsääntöisesti maan kuurojen yhteisö. Sillä ei ole tunnettuja sukulaiskieliä. Kieltä käyttää arviolta 14 000 henkilöä. == Lähteet == Luokka:Viittomakielet Luokka:Armenian kielet
Jean-Baptiste Antoine Lassus

Jean-Baptiste Antoine Lassus (1807–1857) oli ranskalainen arkkitehti ja arkeologi. Hän oli uusgoottilaisen koulukunnan johtavia arkkitehteja Ranskassa. Hän ryhtyi Victor Hugon johtaman romanttisen suunnan innoittamana tutkimaan etenkin Filip II Augustin aikaista gotiikkaa.Tietosanakirja 1909, osa 11, Hakusana: Lassus, Jean Baptiste Antoine thumb|upright|left|Saint- Germain-l’Auxerrois’n kirkon julkisivu ja kellotorni. ==Suunnittelu- ja uudistustöitä== * Chartresin katedraalin kellotornin uudistaminen * Châlons- en-Champagnen Notre-Damen kirkko * Saint-Germain-l’Auxerrois’n kirkko (1838, Étienne-Hippolyte Godden jälkeen), Pariisi * Sainte-Chapelle (1840–1856), Pariisi * Pariisin Notre-Damen katedraalin uudistaminen, aloitti Viollet-Ie- Ducin kanssa (1845). ==Lähteet== ==Aiheesta muualla== Luokka:Ranskalaiset arkkitehdit Luokka:Vuonna 1807 syntyneet Luokka:Vuonna 1857 kuolleet
Zyzz

Zyzz (oik. Aziz Sergejevitš Šaveršjan, , ; 24. maaliskuuta 1989 Moskova – 5. elokuuta 2011 Bangkok) oli australialainen kehonrakentaja, malli ja internetpersoonallisuus. Hän nousi kuuluisuuteen erityisesti fitness- ja kehonrakennuspiireissä 2010-luvun alussa. == Elämäkerta == Aziz Sergejevitš Šaveršjan syntyi Moskovassa Neuvostoliitossa vuonna 1989, ja muutti perheensä kanssa Australiaan vuonna 1993. Hän aloitti kehonrakennuksen 17-vuotiaana isoveljensä inspiroimana, joka oli jo aktiivinen kehonrakentaja. Zyzz dokumentoi kehonmuutoksensa ja jakoi elämäntyyliään aktiivisesti sosiaalisessa mediassa, erityisesti Youtubessa ja Facebookissa. Hänestä tuli nopeasti internetilmiö, erityisesti nuorten miesten keskuudessa, jotka ihailivat hänen ulkonäköään ja elämäntapaansa. Zyzzin vaikutus näkyi paitsi hänen seuraajiensa elämässä, mutta myös yleisemmin aesthetics-käsitteen, eli estetiikan tavoitteluun kehonrakennuksessa, leviämisessä fitness-kulttuurissa. Zyzz julkaisi myös oman kuntosaliohjelmansa ja ruokavalionsa, ja hänestä tuli roolimalli monille, jotka pyrkivät saavuttamaan samankaltaisen fyysisen kunnon. Zyzz kuoli 22-vuotiaana sydänkohtaukseen lomaillessaan Bangkokissa Thaimaassa 5. elokuussa 2011. Kuolemansa jälkeen hänestä tuli kulttihahmo, ja hänen perintönsä näkyy edelleen monien nuorten miesten inspiroitumisena kuntosaliharjoitteluun ja esteettisen kehon tavoitteluun. == Vaikutus == Zyzzin elämään ja kuolemaan liittyviä dokumentteja ja artikkeleita on julkaistu, ja hänen tarinansa on edelleen suosittu fitness- ja internetkulttuurissa. Hänen vaikutuksensa on näkynyt myös useiden fitness- brändien ja -tapahtumien perustamisessa, jotka juhlistavat hänen elämäntapaansa ja filosofiaansa. == Lähteet == == Aiheesta muualla == Luokka:Australialaiset urheilijat Luokka:Australialaiset mallit Luokka:Kehonrakentajat Luokka:Tubettajat Luokka:Vuonna 1989 syntyneet Luokka:Vuonna 2011 kuolleet
Bruère-Allichamps

Bruère-Allichamps on kunta Ranskassa Cherin departementissa Centre-Val de Loiren alueella. Se sijaitsee Cherjoen varrella, noin seitsemän kilometriä Saint-Amand-Montrondin kaupungista luoteeseen. Kunnan nähtävyys on Noirlacin luostari. Sisterssiläisluostarin rakentaminen aloitettiin vuonna 1150. 1500-luvulta Ranskan suureen vallankumoukseen saakka sen munkit omistautuivat yhtä paljon yhteisön omaisuuden hallintaan kuin henkiseen elämäänsä. Vuonna 1791 luostari takavarikoitiin kansallisomaisuudeksi, ja suuren osan 1800-luvusta aluetta käytettiin posliinitehtaana. Luostari siirtyi Cherin departementin omistukseen vuonna 1909. Vuosina 1950-1980 rakennuksille tehtiin kattava ennallistava kunnostustyö. Luostarista tuli kulttuuriperintökohde vuonna 2008, ja nykyään se on kulttuuritila, joka on myös avoinna vierailijoille ympäri vuoden. ==Lähteet== ==Aiheesta muualla== Luokka:Cherin kunnat
Louis Charbonneau (kirjailija)

Louis Charbonneau (1924–2017) oli yhdysvaltalainen journalisti ja tieteiskirjailija. Charbonneaun tunnetuin teos lienee vuonna 1958 ilmestynyt No Place on Earth. Charbonneaulta on suomennettu ainoastaan Intruder nimellä "Ohjelmoitu tuhoamaan". == Lähteet == Luokka:Yhdysvaltalaiset toimittajat Luokka:Yhdysvaltalaiset tieteiskirjailijat Luokka:Vuonna 1924 syntyneet Luokka:Vuonna 2017 kuolleet
Bahrainin pääministeri

Bahrainin kuningaskunnan pääministeri ( ) on maan hallituksen päämies, jonka nimittää kuningas suoraan. Perustuslaki ei edellytä pääministerin olevan edustajiston valittu jäsen. Itsenäistymisensä jälkeen Bahrainilla on ollut vain kaksi pääministeriä: Khalifa bin Salman Al Khalifa, kuninkaan setä, ja Salman bin Hamad Al Khalifa, kruununprinssi. Khalifa bin Salman Al Khalifa kuoli 11. marraskuuta 2020. Ennen pääministerin virkaa prinssi Salman bin Hamad bin Isa Al Khalifa toimi varakuninkaan, kruununprinssin ja perillisen tehtävissä. Hän toimi ensimmäisenä varapääministerinä maaliskuusta 2013 marraskuuhun 2020. Nykyinen varapääministeri on Seikki Khalid bin Abdullah Al Khalifa. == Luettelo viranhaltijoista (1970 - nykypäivään) == Valokuva Nimi Kausi Astui virkaan Luopui virasta Aika virassa 1 Seikki Khalifa bin Salman Al Khalifa 10\. tammikuuta 1970 11.marraskuuta 2020 50 vuotta, 306 päivää 2 Prinssi Salman bin Hamad Al Khalifa 11\. marraskuuta 2020 Nykyinen 3 vuotta, 267 päivää == Lähteet == *